b"\n_START_ARTICLE_\nSandra Bullock\n_START_SECTION_\nZgodnje \xc5\xbeivljenje\n_START_PARAGRAPH_\nSandra Annette Bullock se je rodila v Arlingtonu, Virginija, Zdru\xc5\xbeene dr\xc5\xbeave Amerike kot h\xc4\x8di nem\xc5\xa1ke operne pevke in u\xc4\x8diteljice petja Helge D. Meyer ter Johna W. Bullocka, u\xc4\x8ditelja petja in producenta iz Alabame. Njen dedek je bil znanstvenik iz N\xc3\xbcrnberga, Nem\xc4\x8dija. Ima sestro Gestine. Do dvanajstega leta je Sandra \xc5\xbeivela v N\xc3\xbcrnbergu, kjer je pela v opernem otro\xc5\xa1kem pevskem zboru, ki so mu rekli Staatstheater N\xc3\xbcrnberg. Skupaj z mamo je potovala na operne turneje in ve\xc4\x8dino otro\xc5\xa1tva pre\xc5\xbeivela v Nem\xc4\x8diji, pa tudi v drugih delih Evrope. Govori tudi nem\xc5\xa1ki jezik. Kot otrok je \xc5\xa1tudirala balet in petje ter imela nekaj manj\xc5\xa1ih vlog v operah svoje mame._NEWLINE_Sandra Bullock se je \xc5\xa1olala na \xc5\xa1oli Washington-Lee High School, kjer je bila navija\xc4\x8dica, igrala je v \xc5\xa1olskem gledali\xc5\xa1\xc4\x8du in hodila z nekim igralcem nogometa. Diplomirala je leta 1982 ter za tem od\xc5\xa1la na univerzo East Carolina University v Greenvillu, Severna Karolina. \xc5\xa0olanje je opustila v zadnjem letniku, saj se je odlo\xc4\x8dila, da bi se raje posvetila svoji igralski karieri. Preselila se je v Manhattan in odhajala na razne avdicije, medtem pa je denar slu\xc5\xbeila z ve\xc4\x8d razli\xc4\x8dnimi deli, med drugim kot natakarica._NEWLINE_Kasneje se je vrnila na univerzo East Carolina University in tam dokon\xc4\x8dala \xc5\xa1olanje.\n_START_SECTION_\nKariera\n_START_PARAGRAPH_\nKo je \xc5\xbeivela v New Yorku, se je odlo\xc4\x8dila, da bo od\xc5\xa1la na predavanja o igranju v Neighborhood Playhouse-u. Med \xc5\xa1tudijem se je pojavila v ve\xc4\x8d razli\xc4\x8dnih filmih, dobila pa je tudi vlogo v Off-Broadwayski igri z naslovom No Time Flat. Re\xc5\xbeiser Alan J. Levi je bil navdu\xc5\xa1en nad njenim nastopom in ji je ponudil vlogo v televizijskem filmu Bionic Showdown: The Six Million Dollar Man and the Bionic Woman, ki je bil kasneje predvajan leta 1989. Vlogo je sprejela in film tudi posnela._NEWLINE_Po snemanju tega Bionic Showdown: The Six Million Dollar Man and the Bionic Woman je Sandra Bullock ostala v Los Angelesu, Kalifornija in dobila ve\xc4\x8d vlog v raznih televizijskih serijah ter neodvisnih filmih, tako kot glavno vlogo v NBC-jevi televizijski verziji filma Delovno dekle leta 1990. Kasneje se je pojavila v filmih, kot so Ljubezenski napoj \xc5\xa1t. 9 leta 1992, The Thing Called Love leta 1993 in Amazonka v plamenih._NEWLINE_Eden izmed njenih prvih pomembnih filmov je bila znanstvena akcija z naslovom Uni\xc4\x8devalec leta 1993, v katerem je igrala poleg igralcev, kot sta Sylvester Stallone in Wesley Snipes. Ta vloga ji je zagotovila vlogo v filmu Hitrost, v katerem je igrala leta 1994. Ta film ji je omogo\xc4\x8dil vstop v svet slavnih. Postala je filmska zvezda in v poznih devetdesetih je igrala v filmih, kot so Ko si spal ter Lepotica pod krinko, kjer je nadomestila igralko Demi Moore, ki je bila originalno izbrana za to vlogo. Dobila je 11 milijonov ameri\xc5\xa1kih dolarjev za film Hitrost 2 in 17 milijonov dolarjev za film Lepotica pod krinko 2: \xc4\x8cudovita in nevarna._NEWLINE_V letih 1996 in 1999 je bila uvr\xc5\xa1\xc4\x8dena na lestvico petdesetih najlep\xc5\xa1ih ljudi na svetu (50 Most Beautiful People in the World) po mnenju revije People, bila pa je tudi oseminpetdeseta na seznamu 100 najbolj\xc5\xa1ih filmskih zvezd vseh \xc4\x8dasov (Top 100 Movie Stars of All Time) po mnenju revije Empire. Leta 2002 je dobila nagrado  Award for Excellence za njena prizadevanja kot producentka oddaje The George Lopez Show. Leta 2002 ob Hughu Grantu igra v filmu Dva tedna za ljubezen._NEWLINE_Leta 2004 Sandra Bullock dobi eno izmed glavnih vlog v filmu Usodna nesre\xc4\x8da, za katerega dobi ve\xc4\x8d pozitivnih kritik; nekateri kritiki so menili celo, da je bil to najbolj\xc5\xa1i nastop v vsej njeni karieri. Kasneje se je pojavila v filmu Romanca ob jezeru, kjer igra skupaj s svojim soigralcem iz filma Hitrost, Keanujem Reevesom. Film je iz\xc5\xa1el 16. junija 2006. Ker sta bila njuna lika v zgodbi lo\xc4\x8dena (med potovanjem v \xc4\x8dasu), sta Reeves in Bullockova skupaj snemala samo dva tedna. Istega leta se je Sandra Bullock pojavila v filmu Infamous, kjer je igrala pisateljico Harper Lee. Leta 2007 smo jo lahko videli tudi v filmu Slutnja, ki je iz\xc5\xa1el marca tistega leta._NEWLINE_Leta 2009 je igralka postavila dva rekorda v svoji karieri in sicer za zelo zgodnji izid filma Snubitev in za ogromno vsoto denarja (film je zaslu\xc5\xbeil ve\xc4\x8d kot 314 milijonov ameri\xc5\xa1kih dolarjev). Novembra 2009 je Sandra Bullock igrala v filmu The Blind Side, ki je premiero do\xc5\xbeivel 20. novembra tistega leta in je zanj dobila 34,2 milijona dolarjev, kar je njena najvi\xc5\xa1ja zaslu\xc5\xbeena vsota denarja do zdaj. Za to vlogo je prejela Oskarja, Zlati globus ter nagrado ameri\xc5\xa1kega igralskega ceha Screen Actors Guild Award. Preden je vlogo v filmu The Blind Side sprejela, jo je Sandra Bullock trikrat zavrnila, saj bi ji bilo neprijetno igrati pobo\xc5\xbeno kristjanko. Dva dneva preden je dobila nagrado Oskar je Sandra Bullock prejela dve Zlati malini za svoj nastop v filmu All About Steve in tako postala prva igralka, ki je bila v istem letu imenovana za \xc2\xbbnajbolj\xc5\xa1o\xc2\xab\xc2\xa0in \xc2\xbbnajslab\xc5\xa1o\xc2\xab\xc2\xa0igralko hkrati. Zatem so jo prosili, da bi svojo nagrado Zlata malina za \xc2\xbbnajslab\xc5\xa1o igralko leta\xc2\xab\xc2\xa0vrnila, vendar se to ni zgodilo zaradi njenega uspeha, s katerim si je nagrado prislu\xc5\xbeila najprej. V resnici je, ko je Sandra Bullock osebno sprejela nagrado, po nesre\xc4\x8di vzela prototip nagrade Zlata malina in ne cenene kopije, ki jo navadno dajo slavnim osebam.\n_START_SECTION_\nPrepoznavnost\n_START_PARAGRAPH_\nOd leta 2009 dalje so filmi Sandre Bullock skupno iztr\xc5\xbeili 3,1 milijard $ po svetu. Po podatkih revije The Numbers je z vsemi filmi, ki jih je posnela, zaslu\xc5\xbeila 1,7 milijarde $, s \xc4\x8dimer se je uvrstila na lestvico 100 najbolje pla\xc4\x8danih zvezdnikov._NEWLINE_Kritiki so ve\xc4\x8dkrat pohvalili njeno osebnost, vendar so bili manj dovzetni za njene filme. Ob izzidu filma Snubitev leta 2009 je Mark Kermode napisal, da je v svoji karieri posnela samo tri \xc2\xbbdobre\xc2\xab\xc2\xa0filme - Hitrost, Ko si spal in Usodna nesre\xc4\x8da. Napisal je: \xc2\xbbJe sme\xc5\xa1na, je \xc4\x8dudovita, nemogo\xc4\x8de je, da je ne bi imel rad, vendar vseeno posname slab film za slabim filmom.\xc2\xab Od 18. decembra 2009 se je Sandra Bullock pojavila na treh naslovnicah revije Entertainment Weekly.\n_START_SECTION_\nPodjetni\xc5\xa1tvo\n_START_PARAGRAPH_\nSandra Bullock ima svoje produkcijsko podjetje, imenovano Fortis Films. Njena sestra, Gesine Bullock-Prado, je bila predsednica podjetja, vendar se je s tem nehala ukvarjati ter se preselila v Montpelier, Vermont, kjer je za\xc4\x8dela z objavljanjem knjig in je odprla svojo sla\xc5\xa1\xc4\x8di\xc4\x8darno. Njen o\xc4\x8de, John Bullock, dela v podjetju CEO. Sandra Bullock je bila producentka oddaje The George Lopez Show skupaj z Robertom Bordenom. Posku\xc5\xa1ala je producirati kratki film z naslovom Million-Dollar Baby, vendar studio F.X. Toole zaradi premajhnega zanimanja za film ni odobrilo za\xc4\x8detka njegovega snemanja. Zgodbo pa je vseeno upodobil in re\xc5\xbeiral Clint Eastwood in tako je nastal film z naslovom Pun\xc4\x8dka za milijon dolarjev iz leta 2004, ki je osvojil \xc5\xa1tiri oskarje. Fortis Films je produciral tudi film All About Steve, ki je iz\xc5\xa1el septembra leta 2009._NEWLINE_Od novembra 2006 je Sandra Bullock lastnica restavracije v Austinu, Teksas, ki nosi ime Bess Bistro. Kasneje je v Austinu odprla \xc5\xa1e eno podjetje, ki mu je nadela ime Walton's Fancy and Staple in se ukvarja s peko in cvetli\xc4\x8darstvom, ponuja pa tudi storitve, kot je na primer na\xc4\x8drtovanje zabav.\n_START_SECTION_\nRazmerja\n_START_PARAGRAPH_\nSandra Bullock je bila zaro\xc4\x8dena z igralcem Tateom Donovanom, ki ga je spoznala na snemanju filma Ljubezenski napoj \xc5\xa1t. 9; njuno razmerje je trajalo \xc5\xa1tiri leta. Pred tem je hodila z igralcem nogometa Troyjem Aikmanom, z glasbenikom Bobom Schneiderjem (razmerje se je kon\xc4\x8dalo po dveh letih) in igralcema Matthewom McConaugheyjem ter Ryanom Goslingom._NEWLINE_Sandra Bullock se je 16. julija 2005 poro\xc4\x8dila z graditeljem motociklov in gostiteljem oddaje Monster Garage, Jessejem Jamesom. Spoznala sta se, ko ga je Sandra Bullock svojemu desetletnemu kr\xc5\xa1\xc4\x8dencu predstavila kot bo\xc5\xbei\xc4\x8dno darilo._NEWLINE_Novembra 2009 sta Bullockova in James vlo\xc5\xbeila zahtevo za skrbni\xc5\xa1tvo nad njegovim prvim otrokom, ki ga je James imel s svojo prvo \xc5\xbeeno, pornografsko igralko Janine Lindemulder. Nazadnje sta dobila popolno skrbni\xc5\xa1tvo nad njegovo petletno h\xc4\x8derko._NEWLINE_Marca 2010 se je za\xc4\x8del \xc5\xa1kandal, saj je ve\xc4\x8d \xc5\xbeensk trdilo, da so imele afero z Jessejem Jamesom v \xc4\x8dasu njegovega zakona s Sandro Bullock. Sandra Bullock je ukinila evropsko promocijo za film The Blind Side zaradi \xc2\xbbnepredvidenih osebnih razlogov\xc2\xab. 18. marca tistega leta se je Jesse James odzval na govorice o nezvestobi s tem, da je izdal javno opravi\xc4\x8dilo Sandri Bullock. Dejal je: \xc2\xbbVelika ve\xc4\x8dina prijavljenih trditev ni resni\xc4\x8dnih ali utemeljenih. Po tem ne bom utemeljil te zasebne zadeve s kakr\xc5\xa1nimi drugimi javnimi pripombami.\xc2\xab James je povedal: \xc2\xbbObstaja samo ena oseba, ki jo lahko krivimo za nastalo situacijo in to sem jaz.\xc2\xab\xc2\xa0Kasneje je \xc5\xbeeno in otroke prosil, da \xc2\xbbpoi\xc5\xa1\xc4\x8dejo to v svojih srcih in mi oprostijo\xc2\xab\xc2\xa0za njihovo trenutno \xc2\xbbbole\xc4\x8dino in zadrego.\xc2\xab Jamesov tiskovni predstavnik je kasneje 30. marca 2010 objavil, da je James preveril vse, s \xc4\x8dimer bi se lahko \xc2\xbbsoo\xc4\x8dil z osebnimi vpra\xc5\xa1anji\xc2\xab\xc2\xa0in tako \xc2\xbbre\xc5\xa1il svoj zakon\xc2\xab\xc2\xa0z Bullockovo. Kakorkoli \xc5\xbee, 28. aprila 2010 so potrdili, da je Sandra Bullock vlo\xc5\xbeila zahtevo za lo\xc4\x8ditev 23. aprila 2010 v Austinu. Dokon\xc4\x8dno sta se lo\xc4\x8dila 28. junija 2010, za razlog pa sta citirala \xc2\xbbnavzkri\xc5\xbeje osebnosti\xc2\xab._NEWLINE_28. aprila 2010 je Sandra Bullock potrdila, da nadaljuje z na\xc4\x8drti za posvojitev de\xc4\x8dka iz New Orleansa. Bullockova in James sta z za\xc4\x8detnim postopkom za\xc4\x8dela \xc5\xa1tiri leta prej, vendar se je otrok, ki bi ga lahko posvojila, rodil \xc5\xa1ele januarja 2010, novico pa sta se odlo\xc4\x8dila obdr\xc5\xbeati izven medijev vse do podelitve Oskarjev marca 2009. Kakorkoli \xc5\xbee, po lo\xc4\x8ditvi je Sandra Bullock de\xc4\x8dka z imenom Louis Bardo Bullock nameravala posvojiti kot samohranilka.\n_START_SECTION_\nPrometne nesre\xc4\x8de\n_START_PARAGRAPH_\n20. decembra 2000 sta Sandra Bullock in \xc5\xa1e en potnik do\xc5\xbeivela letalsko nesre\xc4\x8do v zakupljenem poslovnem letalu, ko je to pristalo na letali\xc5\xa1\xc4\x8du Jackson Hole Airport. Pilot ni mogel vklju\xc4\x8diti vzletno-pristajalnih lu\xc4\x8di, saj jih \xc5\xbee dolgo niso pregledali, vendar je letalo nadaljevalo s pristajanjem. Letalo je varno pristalo med vzletno-pristajalno stezo in vozno stezo in zadelo ob kup snega. Zaradi nesre\xc4\x8de se je podvozje lo\xc4\x8dilo od sprednje cone, kar je povzro\xc4\x8dilo tudi delno lo\xc4\x8ditev levega krila od desnega._NEWLINE_18. aprila 2008, ko je bila Sandra Bullock na snemanju filma Snubitev v Massachusettsu, sta z njenim mo\xc5\xbeem v terenskem vozilu do\xc5\xbeivela prometno nesre\xc4\x8do zaradi vinjenega voznika, ki je zadel v voznikovo stran. \xc5\xa0koda ni bila velika in ne Bullockova ne Jesse James nista do\xc5\xbeivela telesnih po\xc5\xa1kodb.\n_START_SECTION_\nPravne zadeve\n_START_PARAGRAPH_\nV oktobru 2004 je Sandra Bullock dobila multimilijonsko to\xc5\xbebo proti Bennyju Daneshjouju, graditelju njenega doma v Lake Austinu, Teksas; porota je odlo\xc4\x8dila, da je hi\xc5\xa1a neprimerna za bivanje. Od takrat so hi\xc5\xa1o podrli in ponovno zgradili. Sandra Bullock ima v lasti hi\xc5\xa1o v Tybee Islandu, nekaj milj stran od Savannah, Georgia. Leta 2009 je kupila dom v zgodovinski soseski Garden District v New Orleansu._NEWLINE_22. aprila 2007 so na\xc5\xa1li Marcio Diano Valentine pred domom Jamesa in Bullockove v Orange Countyju. Ko se je James soo\xc4\x8dil z \xc5\xbeensko, je stekla do sivega mercedesa, se usedla za volan in sku\xc5\xa1ala zapeljati \xc4\x8dez njega. \xc5\xbdensko so kasneje spoznali za obsedeno obo\xc5\xbeevalko Sandre Bullock. \xc5\xbdensko so to\xc5\xbeili zaradi telesnega napada in zalezovanja, medtem ko je Sandra Bullock povedala, da je \xc5\xbeenska \xc5\xbee tri leta \xc2\xbbposku\xc5\xa1ala stopiti v stik z mojo dru\xc5\xbeino, sodelavci in sosedi.\xc2\xab Valentineova ni bila kasneje spoznana za krivo za telesni napad ali zalezovanje. Marcia Diana Valentine je bila kasneje obsojena na tri leta pogojne kazni.\n_START_SECTION_\nDobrodelna dela\n_START_PARAGRAPH_\nSandra Bullock je javno podpirala ameri\xc5\xa1ki Rde\xc4\x8di kri\xc5\xbe in dvakrat donirala 1 milijon $, najprej skladu Liberty Disaster Relief Fund, \xc5\xa1tiri leta pozneje pa se je z donacijo odzvala na potres v Indijskem oceanu leta 2004. Leta 2010 je 1 milijon $ donirala za \xc5\xbertve potresa na Haitiju tistega leta._NEWLINE_Skupaj z ostalimi zvezdniki je Sandra Bullock pozvala ljudi, da bi podpisali peticijo za \xc4\x8di\xc5\xa1\xc4\x8denje morja po razlivu nafte v Mehi\xc5\xa1kem zalivu."